CELEX: 32019R1289
Language: bg
Date: 2019-07-31 00:00:00
Title: Регламент за изпълнение (ЕС) 2019/1289 на Комисията от 31 юли 2019 година за разрешаване на употребата на L-валин, получен от Corynebacterium glutamicum KCTC 11201P, като фуражна добавка за всички видове животни (Текст от значение за ЕИП.)

1.8.2019   
               
               
                  BG
               
               
                  Официален вестник на Европейския съюз
               
               
                  L 203/2
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1289 НА КОМИСИЯТА
         от 31 юли 2019 година
         за разрешаване на употребата на L-валин, получен от Corynebacterium glutamicum KCTC 11201P, като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 бе подадено заявление за издаване на разрешително за L-валин. Заявлението бе придружено от данните и документите, изисквани съгласно член 7, параграф 3 от посочения регламент.
                  
               
                     (3)
                  
                  
                     Заявлението се отнася до разрешителното за веществото L-валин, получен от Corynebacterium glutamicum (KCCM 11201P), като фуражна добавка за всички животински видове, и неговото класифициране в категорията добавки „хранителни добавки“.
                  
               
                     (4)
                  
                  
                     В своето становище от 28 ноември 2018 г. (2) Европейският орган за безопасност на храните („Органът“) стигна до заключението, че при предложените условия на употреба веществото L-валин, получен от Corynebacterium glutamicum KCCM 11201P, добавен в подходящи количества към дневния прием, няма неблагоприятно въздействие върху здравето на животните, човешкото здраве или околната среда. Освен това Органът заключи, че веществото се смята за ефикасен източник на основната аминокиселина L-валин при храненето на животните и че за да бъде добавката ефикасна при преживните, тя трябва да бъде защитена от разграждане в търбуха. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на посоченото вещество беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „аминокиселини, техните соли и аналози“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 31 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2019; 17(1):5538.
      
      
         
            ПРИЛОЖЕНИЕ
            
                        Регистрационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        mg/kg пълноценен фураж със съдържание на влага 12 %
                     
                  
                        
                           Категория: „хранителни добавки“. Функционална група: „аминокиселини, техните соли и аналози“.
                        
                     
                  
                        3c371
                     
                     
                        —
                     
                     
                        L-валин
                     
                     
                        
                           Състав на добавката:
                        
                        Прах с минимално съдържание на L-валин 98 % (в сухо вещество) и максимално съдържание на вода 1,5 %
                        
                           Характеристика на активното вещество:
                        
                        L-валин ((2S)-2-амино-3-метилбутанова киселина), получен от Corynebacterium glutamicum KCCM 11201P
                        Химична формула: C5H11NO2
                        
                        CAS №: 72-18-4
                        
                           Метод за анализ
                            (1):
                        За определяне на L-валин във фуражната добавка:
                        
                                    —
                                 
                                 
                                    „Монография за L-валин“ (компендиум Food Chemical Codex).
                                 
                              За количествено определяне на L-валин във фуражната добавка:
                        
                                    —
                                 
                                 
                                    йонообменна хроматография със следколонна дериватизация и фотометрично отчитане (IEC-VIS).
                                 
                              За количественото определяне на валина в премиксите, фуражните суровини и комбинираните фуражи:
                        
                                    —
                                 
                                 
                                    йонообменна хроматография със следколонна дериватизация и фотометрично отчитане (IEC-VIS) — Регламент (ЕО) № 152/2009 на Комисията (приложение III, част Е).
                                 
                              За количествено определяне на L-валин във вода:
                        
                                    —
                                 
                                 
                                    йонообменна хроматография със следколонна дериватизация и оптично отчитане (IEC-VIS/FD).
                                 
                              
                     
                        Всички видове
                     
                     
                        —
                     
                     
                         
                     
                     
                         
                     
                     
                        
                                    1.
                                 
                                 
                                    L-валинът може да бъде пускан на пазара и да се употребява като добавка, състояща се от препарат.
                                 
                              
                                    2.
                                 
                                 
                                    Добавката може да се използва във вода за пиене.
                                 
                              
                                    3.
                                 
                                 
                                    В упътването за употреба на добавката и премикса се посочват условията на съхранение, устойчивостта при топлинна обработка и устойчивостта във вода за пиене.
                                 
                              
                                    4.
                                 
                                 
                                    При етикетиране на добавката и премиксите се посочва следното: „При добавянето на L-валин, по-специално чрез вода за пиене, трябва да се вземат предвид всички незаменими и условно заменими аминокиселини, за да се избегне дисбаланс.“
                                 
                              
                     
                        21 август 2029 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports